Sarah Sørheim

Sarah Elisabeth Sørheim (født 25. juli 1979) er en norsk medieperson. Hun er ansatt i Schibsted. Til 2022 var hun nyhetsredaktør i NTB. 

Hun kom til NTB til jobben fra stillingen som kulturredaktør i Aftenposten.  Tidligere har hun vært leder for «Etter børs» i Dagens Næringsliv  og kulturredaktør i Klassekampen. Sørheim har blant annet også jobbet som kulturjournalist i medier som NRK, Dagbladet og Radio Nova. Sørheim tok kunsthistorie og medievitenskap som fag ved Universitetet i Oslo.

Sørheim bidrar i Aftenpostens podkast Aftenpodden der hun hver uke kommenterer nyhetsbildet sammen med sjefredaktør Trine Eilertsen, nyhetssjef Lars Molteberg Glomnes og politisk redaktør Kjetil B. Alstadheim.

Sarah Sørheim er datter av lyrikeren Thor Sørheim (født 1949) og søster av Erle Marie Sørheim (født 1982).

Referanser

Eksterne lenker 
 
 

Norske redaktører